Projektas

PLUNGĖS RAJONO SAVIVALDYBĖS

TARYBA

SPRENDIMAS

DĖL NEKILNOJAMOJO TURTO – ŽEMĖS SKLYPO DALIES SU PASTATAIS – ĮSIGIJIMO SAVIVALDYBĖS NUOSAVYBĖN

2025 m. kovo 27 d. Nr. T1-

Plungė

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 7.5 papunkčiu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais), ir atsižvelgdama į Plungės rajono savivaldybės Žemės sklypų Plungės pramonės parkui pirkimo komisijos posėdžio 2025 m. sausio 29 d. protokolą LK-30, Plungės rajono savivaldybės taryba n u s p r e n d ž i a:

1. Įsigyti neskelbiamų derybų būdu Plungės rajono savivaldybės (kodas – 111104268) nuosavybėn nekilnojamąjį turtą: žemės sklypo dalį (registro Nr. duomenys neskelbtini, unikalus Nr. duomenys neskelbtini, kadastro Nr. duomenys neskelbtini), esančią adresu Plungės r. sav., Babrungo k., duomenys neskelbtini, Didvyčių kadastro vietovėje, naudojimo paskirtis – žemės ūkio, sklypo plane pažymėtą masyvas B, plotas 2,2782 ha iš bendro ploto 4,5565 ha, sumokant kainą 25 800,00 Eur (dvidešimt penkis tūkstančius aštuonis šimtus eurų), sklypas reikalingas Plungės rajono savivaldybės pramonės parko steigimui, kuri perkama kartu su sklypo dalyje esančiais pastatais: gyvenamuoju namu (registro Nr. duomenys neskelbtini, unikalus Nr. duomenys neskelbtini), sumokant kainą 8 564,00 Eur (aštuonis tūkstančius penkis šimtus šešiasdešimt keturis eurus), daržine (registro Nr. duomenys neskelbtini, unikalus Nr. duomenys neskelbtini), sumokant kainą 222,00 Eur (du šimtus dvidešimt du eurus), tvartu (registro Nr. duomenys neskelbtini, unikalus Nr. duomenys neskelbtini), sumokant kainą 877,00 Eur (aštuonis šimtus septyniasdešimt septynis eurus), kiemo statiniais (lauko tualetas, šulinys) (registro Nr. duomenys neskelbtini, unikalus Nr. duomenys neskelbtini), sumokant kainą 37,00 Eur (trisdešimt septynis eurus).

2. Perduoti Plungės rajono savivaldybės (kodas – 111104268) įsigytą sprendimo 1 punkte nurodytą turtą Plungės rajono savivaldybės administracijai (kodas – 188714469) valdyti, naudoti ir disponuoti juo patikėjimo teise.

3. Įgalioti:

3.1. Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto turto pirkimo–pardavimo sutartis, ir atlikti kitus veiksmus, reikalingus turtui įregistruojant VĮ Registro centre;

3.2. Plungės rajono savivaldybės merą pasirašyti sprendimo 1 punkte nurodyto turto, perduodamo valdyti, naudoti ir disponuoti juo patikėjimo teise, su Plungės rajono savivaldybės administracija.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Turto skyriaus vedėjo pavaduotoja Inga Daublienė

Buhalterinės apskaitos skyriaus vedėja Genovaitė Pečkauskienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vyr. specialistė Daina Lakačauskė

TURTO SKYRIUS

AIŠKINAMASIS RAŠTAS

PRIE SAVIVALDYBĖS TARYBOS SPRENDIMO PROJEKTO

„DĖL NEKILNOJAMOJO TURTO – ŽEMĖS SKLYPŲ – ĮSIGIJIMO SAVIVALDYBĖS NUOSAVYBĖN“
2025 m. kovo 4 d. Plungė

1. Parengto sprendimo projekto tikslai, uždaviniai. Įsigyti neskelbiamų derybų būdu Plungės rajono savivaldybės nuosavybėn nekilnojamąjį turtą –žemės sklypo dalį (registro Nr. duomenys neskelbtini, unikalus Nr. duomenys neskelbtini, kadastro Nr. duomenys neskelbtini), esančią adresu Plungės r. sav., Babrungo k., duomenys neskelbtini, Didvyčių kadastro vietovėje, naudojimo paskirtis – žemės ūkio, sklypo plane pažymėtą masyvas B, plotas 2,2782 ha iš bendro ploto 4,5565 ha, perkamą kartu su sklypo dalyje esančiais pastatais: gyvenamuoju namu (registro Nr. duomenys neskelbtini, unikalus Nr. duomenys neskelbtini), daržine (registro Nr. duomenys neskelbtini, unikalus Nr. duomenys neskelbtini), tvartu (registro Nr. duomenys neskelbtini, unikalus Nr. duomenys neskelbtini), kiemo statiniais (lauko tualetas, šulinys) (registro Nr. duomenys neskelbtini, unikalus Nr. duomenys neskelbtini). Sklypas reikalingas Plungės rajono savivaldybės pramonės parko steigimui.

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Savivaldybė turtą įgyja pagal sandorius, šiuo atveju pirkimo–pardavimo sandorius.

3. Kodėl būtina priimti sprendimą, kokių pozityvių rezultatų laukiama. Plungės rajono savivaldybės tarybos 2020 m. gruodžio 22 d. sprendimu Nr. T1-281 „Dėl Plungės rajono savivaldybės 2021–2030 metų strateginio plėtros plano patvirtinimo“ numatytas II prioritetas „Inovacijų, verslo ir pramonės parkas“, kuriam įgyvendinti Plungės rajono savivaldybės tarybos 2024 m. kovo 28 d. sprendimu Nr. T1-89 „Dėl Plungės rajono savivaldybės tarybos 2024 m. vasario 8 d. sprendimo Nr. T1-48 „Dėl Plungės rajono savivaldybės 2024–2026 metų strateginio veiklos plano patvirtinimo“ pakeitimo“ II skyriuje „Savivaldybės plėtros tikslai, uždaviniai ir jų stebėsenos rodikliai“ nustatytas 2.3.1 uždavinys „Įsteigti ir vystyti pramonės parką“.

Įgyvendinant šią funkciją ir vykdant procedūras, būtinas Pramonės parko steigimui, organizuotas Plungės rajono savivaldybės tarybos 2024 m. birželio 27 d. sprendime Nr. T1-160 nurodytų 77 žemės sklypų pirkimas neskelbiamų derybų būdu.

4. Lėšų poreikis ir finansavimo šaltiniai. Reikalingos lėšos žemės sklypui įsigyti – 35 500,00 Eur ir notarinėms paslaugoms apmokėti.

5. Pateikti kitus sprendimui priimti reikalingus pagrindimus, skaičiavimus ar paaiškinimus. Sprendimo projektas parengtas atsižvelgiant į Plungės rajono savivaldybės administracijos direktoriaus 2024 m. rugsėjo 11 d. įsakymą Nr. DE-535 „Dėl Plungės rajono savivaldybės pramonės parko steigimui reikalingų žemės sklypų pirkimo ekonominio ir socialinio pagrindimo patvirtinimo“. Pramonės parko steigimui reikalinga teritorija pasirinkta iš 6 alternatyvų, kurios buvo pristatytos svarstymui Plungės rajono savivaldybės tarybos 2021 m. gegužės 27 d. posėdyje ir priimtas sprendimas Nr. T1-131, kuriuo patvirtinta II studijos alternatyva.

Perkami žemės sklypai yra pasirinktoje teritorijoje, pirkimo kaina neviršija turto vertinimo pažymoje nustatytos turto vertės.

6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. Sprendimo projekto lyginamojo varianto nėra.

7. Sprendimo projekto antikorupcinis vertinimas. Teisės aktas nėra norminio pobūdžio, todėl korupcijos pasireiškimo tikimybės nustatymui teisės akto projektas neteikiamas.

8. Nurodyti, kieno iniciatyva sprendimo projektas yra parengtas. Turto skyriaus iniciatyva.

9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra.

10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. Nėra.

11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

12. Numatomo teisinio reguliavimo poveikio vertinimas*

Sritys	Numatomo teisinio reguliavimo poveikio vertinimo rezultatai

Teigiamas poveikis	Neigiamas poveikis
Ekonomikai	Nenumatomas	Nenumatomas
Finansams	Nenumatomas	Turto apmokėjimui reikės 35 500,00 Eur
Socialinei aplinkai	Nenumatomas	Nenumatomas
Viešajam administravimui	Nenumatomas	Nenumatomas
Teisinei sistemai	Nenumatomas
Kriminogeninei situacijai	Nenumatomas	Nenumatomas
Aplinkai	Nenumatomas	Nenumatomas
Administracinei naštai	Nenumatomas	Nenumatomas
Regiono plėtrai	Nenumatomas	Nenumatomas
Kitoms sritims, asmenims ar jų grupėms	Nenumatomas	Nenumatomas

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė	Daina Lakačauskė